การใช้ Carseat ในรถยนต์ เพื่อความปลอดภัยสำหรับเด็ก
Carseat ในอเมริกาถือเป็นเรื่องใหญ่ที่ต้องให้ความสำคัญ เริ่มตั้งแต่ผู้หญิงในอเมริกาที่จะ ไปคลอดลูกที่โรงพยาบาล สิ่งหนึ่งที่ขาดไม่ได้เลยก
Carseat สำหรับเด็กแรกเกิดจะมีลักษณะเหมือนตะกร้า ที่สามารถหิ้วไปไหนมาไหนได้ การใช้รถยนต์เป็นพาหนะ ผู้ขับขี่รถยนต์ทุกคันต้องตระหนักและถือเป็นภาระความรับผิด ชอบ เพราะหากผู้เดินทางที่นั่งอยู่ในรถเป็นเด็กทารกตั้งแต่แรกเกิด และอายุยังไม่เกิน 2 ขวบจะเข้าไปนั่งในรถแบบผู้ใหญ่เลยไม่ได้ หรือจะใช้วิธีการแบบง่ายๆ จะให้ พ่อ แม่ ผู้ปก ครอง อุ้มไว้บนตักไม่ได้เด็ดขาด เพราะกฏหมายที่อเมริกาบังคับที่จะต้องมี Carseat วางทับ ไว้บนเบาะที่นั่งอีกชั้น ซึ่งถ้าหากยังเป็นเด็กทารก การตั้ง Carseat จะต้องวางให้เด็กหันหน้า ไปทางท้ายรถ เพื่อผู้ปกครองจะได้เห็นหน้าทางกระจกหลังรถ แต่ถ้าเป็นเด็กโตก็สามารถนั่ง หันไปทางด้านหน้ารถได้ แต่ทั้งนี้ Carseat จะวางได้เฉพาะที่เบาะด้านหลังเท่านั้น จะไม่สามารถนั่งเบาะหน้าคู่กับ คนขับได้เลยและโดยเฉพาะในรถยนต์หากอยู่ในช่วงระหว่างการเดินทางที่รถกำลังแล่นอยู่ จะไม่สามารถเอาเด็กออกมาจาก Carseat ได้ เช่นถ้าคุณแม่บางคนเห็นลูกร้องไห้ แล้วจะ อุ้มออกมาปลอบเหมือนที่บ้านเราไม่ได้ เพราะถ้าตำรวจเห็นถูกจับแน่นอน ขนาดลูกหิวนม ถ้าจะให้นมก็ต้องจอดแวะข้างทาง เสร็จแล้วถึงจะออกรถได้ ไม่เฉพาะแต่ในรถยนต์เท่านั้น หากจะพาไปนั่ง ร้านอาหาร หรือสถานที่สาธารณะเด็กต้องอยู่ใน Carseat ตลอดเวลา เรา มักไม่ค่อยเห็นผู้คนเอาผ้าอ้อมห่อเด็กแรกเกิด แล้วอุ้มไปไหนมาไหนเหมือนในบ้านเรา เด็กจะต้องอยู่ในตะกร้า Carseat เท่านั้น ทางด้านกฏหมายเกี่ยวกับการนั่งใน Carseat ของเด็กในแต่ละรัฐที่อเมริกานั้น แตกต่างกัน ไป บางรัฐบอกว่าเด็กต้องนั่งใน Carseat หรือ Booster Seat จนถึงอายุ 4 ขวบ บางรัฐบอก ว่า 5 ขวบ บางคนบอกว่าการคาดเข็มขัดนิรภัยให้ลูก อาจช่วยให้หลีกเลี่ยงการได้รับใบสั่ง จากตำรวจได้ แต่ก็ยังต้องคำนึงกันถึงเรื่องความปลอดภัย เพราะว่าเด็ก 4 หรือ 5 ขวบบาง คนยังตัวเล็กไปที่จะใช้เข็มขัดนิรภัยบนรถยนต์ โดยที่ไม่ได้นั่งอยู่ใน Carseat หรือ Booster Seat ดังนั้นเพื่อความปลอดภัย จึงควรปฏิบัติตามคำแนะนำเพื่อความปลอดภัยบนท้อง ถนน กล่าวคือเด็กที่น้ำหนักต่ำกว่า 40 ปอนด์ควรนั่งในคาร์ซีต เด็กที่หนัก 40 ปอนด์ ขึ้นไป สามารถเปลี่ยนไป นั่ง Booster Seat จนกระทั่งอายุ 8 ขวบ เว้นเสียแต่ว่าเด็กคนนั้นจะสูง เกิน 4 ฟุต 9 นิ้ว ก็สามารถนั่งเบาะรถยนต์ธรรมดาได้ ทั้งนี้เป็นเพราะว่าเด็กๆ ที่น้ำหนักต่ำ กว่า 80 ปอนด์ จะตัวเล็กเกินไปสำหรับเข็มขัดนิรภัย โดยส่วนที่ต้องรัดบริเวณหน้าตักก็จะ ขึ้นไปรัดอยู่บนท้อง ส่วนที่ต้องอยู่บริเวณหัวไหล่ ก็จะไปคาดอยู่ตรงคอ ตรงจุดนี้หากเกิด อุบัติเหตุอาจทำให้เด็กเป็นอันตรายได้ สถาบันกุมารแพทย์อเมริกันชี้ว่าเด็กส่วนใหญ่ไม่พร้อมที่จะนั่งเบาะรถยนต์จนกว่าจะสูงถึง 4 ฟุต 9 นิ้ว หรืออายุ 8-12 ขวบ